**Mesto BREZOVÁ POD BRADLOM**

**vyhlasuje výberové konanie**

na obsadenie funkcie

štatutárneho orgánu - **konateľa**

obchodnej spoločnosti Mestské lesy, s.r.o., so sídlom Cesta SNP 245/2, Brezová pod Bradlom

**Miesto výkonu funkcie**: sídlo spoločnosti

**Predpoklady výkonu funkcie:**

Minimálne požadované vzdelanie, kvalifikačné predpoklady :

* ukončené VŠ vzdelanie lesníckeho zamerania
* prax min. 5 rokov v lesnom hospodárstve, z toho min. 3 roky v riadiacej funkcii (na účely tohto výberového konania sa za riadiacu prax považuje organizačná, riadiaca a koordinačná činnosť)
* osvedčenie odbornej spôsobilosti lesného hospodára podľa zákona č. 326/2005 Z. z. o lesoch v znení neskorších predpisov

alebo

* ukončené stredoškolské vzdelanie lesníckeho zamerania
* prax min. 10 rokov v lesnom hospodárstve, z toho min. 5 rokov v riadiacej funkcii

**Ďalšie požiadavky a znalosti:**

* základné znalosti ekonomiky obchodných spoločností
* bezúhonnosť
* spôsobilosť na právne úkony v plnom rozsahu
* zdravotná spôsobilosť
* organizačné a rozhodovacie schopnosti
* komunikačné a prezentačné zručnosti
* samostatnosť a flexibilita
* prehľad platných právnych predpisov vzťahujúcich sa na oblasť lesníctva, životného prostredia, ochrany prírody a krajiny, verejného obstarávania, obchodného práva, pracovného práva, problematiky financovania lesného hospodárstva
* skúsenosti v obchodovaní s drevnou hmotou
* vodičský preukaz skupiny B

Výhodou sú skúsenosti s čerpaním fondov EÚ prípadne prostriedkov zo štátnych či iných fondov a zdrojov, ako aj znalosť anglického alebo nemeckého jazyka na komunikačnej úrovni.

**Predpokladaný termín začatia výkonu funkcie: 4. apríl 2022**

**Upozornenie pre uchádzačov:**

Výsledky výberového konania na obsadenie funkcie konateľa obchodnej spoločnosti Mestské lesy, s.r.o. nie sú záväzné pre vymenovanie jeho víťaza za konateľa spoločnosti. Víťaza výberového konania musí do funkcie konateľa spoločnosti následne

- v súlade s § 11 ods. 4 písm. l) zákona č. 369/1990 Zb. o obecnom zriadení v znení neskorších predpisov schváliť Mestské zastupiteľstvo Brezovej pod Bradlom

- v zmysle § 133 ods. 4 zákona č. 513/1991 Zb. Obchodného zákonníka v znení neskorších predpisov a v súlade so Zakladateľskou listinou obchodnej spoločnosti Mestské lesy, s.r.o. vymenovať valné zhromaždenie.

V prípade záujmu o  funkciu konateľa svoje prihlášky spolu s nižšie uvedenými dokladmi zasielajte poštou na adresu Mesto Brezová pod Bradlom, Námestie gen. M. R. Štefánika 1, 90613  Brezová pod Bradlom alebo doručujte osobne do podateľne Mestského úradu Brezová pod Bradlom v termíne **do 15. marca 2022 do 14.00 hod**. v zalepenej obálke s označením  **„KONATEĽ MESTSKÝCH LESOV BREZOVÁ POD BRADLOM“.**

Doklady, ktoré je potrebné priložiť k prihláške na výberové konanie:

* overenú fotokópiu dokladu o dosiahnutom vzdelaní
* čestné vyhlásenie o bezúhonnosti
* čestné vyhlásenie o spôsobilosti na právne úkony v plnom rozsahu
* štruktúrovaný profesijný životopis s návrhom koncepcie riadenia a rozvoja spoločnosti (v rozsahu max. 2 strany A4) zameranej predovšetkým na dosahovanie ekonomickej efektívnosti a trvale udržateľného riadenia spoločnosti na princípe prírode blízkeho hospodárenia
* motivačný list
* podpísané vyhlásenie, ktoré je uvedené v prílohe

Výber z uchádzačov bude prebiehať formou osobnej účasti na výberovom konaní. Mesto Brezová pod Bradlom si vyhradzuje právo pozvať na výberové konanie len tých uchádzačov, ktorí budú spĺňať vyššie uvedené kvalifikačné predpoklady a doložia všetky požadované doklady v stanovenom termíne. Výberové konanie bude pozostávať z písomného testu a ústnej časti. Uchádzači budú na výberové konanie pozvaní elektronickou poštou (e- mailom). Jeho doručenie potvrdia e-mailom najneskôr nasledovný pracovný deň.

Predpokladaná znalosť právnych predpisov :

* Zákon č. 326/2005 Z. z. o lesoch v znení neskorších predpisov (ďalej len v z.n.p.)
* Zákon č. 274/2009 Z. z. o poľovníctve v z.n.p.
* Zákon č. 138/2010 Z. z. o lesnom reprodukčnom materiáli v z.n.p.
* Zákon č. 97/2013 Z. z. o pozemkových spoločenstvách v znení zákona č. 34/2013 Z. z.
* Vyhláška č. 232/2006 Z. z. o vyznačovaní ťažby dreva, označovaní vyťaženého dreva a dokladoch o pôvode dreva
* Vyhláška č. 297/2011 Z. z. o lesnej hospodárskej evidencii
* Zákon č. 311/2001 Z .z. Zákonník práce
* Zákon č. 513/1991 Zb. Obchodný zákonník
* Zákon č. 40/1964 Zb. Občiansky zákonník

Bližšie informácie o výberovom konaní poskytne:

Ing. Alžbeta Karlíková, vedúca oddelenia vnútornej správy Mestského úradu Brezová pod Bradlom, tel. 034/694 22 21, mail: alzbeta.karlikova@brezova.sk

Osobné údaje uchádzačov, ktorí vo výberovom konaní neuspejú, budú po skončení výberového konania zlikvidované v zmysle ustanovení zákona č. 18/2018 Z. z. o ochrane osobných údajov a o zmene a doplnení niektorých zákonov.

Vyhlasovateľ výberového konania si vyhradzuje právo nevybrať žiadneho z uchádzačov, pokiaľ žiadny z uchádzačov nesplní predpoklady uvedené v tomto oznámení o vyhlásení výberového konania a má právo vyhlásiť nové výberové konanie.

Mgr. Jaroslav Ciran

primátor mesta

Príloha

Vyhlásenie

Dolu podpísaný/á ………udeľujem týmto v zmysle § 14 ods. 1 zákona č. 18/2018 Z. z. o ochrane osobných údajov a o zmene a doplnení niektorých zákonov súhlas Mestu Brezová pod Bradlom, so sídlom Námestie gen. M. R. Štefánika 1, 906 13 Brezová pod Bradlom, (IČO …….) so spracúvaním mojich osobných údajov uvedených v prihláške na výberové konanie , predloženej mestu v súvislosti s vyhláseným výberovým konaním na funkciu konateľa obchodnej spoločnosti Mestské lesy, s.r.o. a pripojených prílohách na účel výberového konania, vrátane zverejnenia osobných údajov v rozsahu meno, priezvisko, titul na webovej stránke Mesta Brezová pod Bradlom za účelom zverejnenia výsledkov výberového konania.

Súhlas udeľujem na dobu od prijatia mojej prihlášky do skončenia výberového konania resp. rozhodnutia valného zhromaždenia obchodnej spoločnosti o vymenovaní jej nového konateľa.

Súčasne týmto vyhlasujem, že údaje sú pravdivé a aktuálne.

Dátum a vlastnoručný podpis